โควิด-19 ทำพิษ คาดปีนี้ คนว่างงานพุ่ง 8 ล้านคน การผลิต-โรงแรม เสี่ยงสูง
เปิด 3 อันดับแรก กิจการที่ใช้มาตรา 75หยุดกิจการชั่วคราว กระทบแรงงานถูกพักงาน คาดปีนี้ คนว่างงานพุ่ง 8 ล้านคนนายสุพันธุ์ มงคลสุธี ประธานสภาอุตสาหกรรมแห่งประเทศไทย กล่าวว่าสำหรับสถานการณ์การว่างงานและเลิกจ้าง พบว่า มีแรงงานที่ถูกพักงานจากสถานประกอบการที่ใช้มาตรา 75 หยุดกิจการชั่วคราว จำนวน 4458 แห่ง ส่งผลกระทบต่อลูกจ้าง จำนวน 896330 คน และมีแรงงานที่ว่างงานจากกรณีลาออก เลิกจ้าง สิ้นสุดสัญญาจ้าง ณ เดือนพฤษภาคม 2563 จำนวน 332060 คนโดย 3 อันดับแรกของกิจการที่ใช้มาตรา 75คือ ภาคการผลิต โรงแรมและภัตตาคาร และบริการด้านอสังหาริมทรัพย์ให้เช่าและบริการทางธุรกิจ ตามลำดับ โดยภาครัฐควรพิจารณาออกมาตรการช่วยเหลือนายจ้างและลูกจ้างเพิ่มเติมเพื่อลดปัญหาการว่างงานและการเลิกจ้างนายสุชาติ จันทรานาคราช ประธานคณะอนุกรรมการมาตรการแรงงานโควิด-19 สภาอุตสาหกรรมแห่งประเทศไทย (ส.อ.ท.) เปิดเผยว่าผลกระทบจากการแพร่ระบาดโควิด-19 ต่อภาคแรงงานจนถึงปัจจุบันได้ส่งผลกระทบต่อลูกจ้างในระบบที่มีการจ้างงานเป็นจำนวนมาก และคาดว่า กรณีดังกล่าวจะมีจำนวนเพิ่มขึ้นอีกจำนวนมาก โดยคาดว่าจะมีเพิ่มขึ้นในระหว่างเดือน ส.ค.-ต.ค.อีก 800000 คน และแม้โควิด-19 จะคลี่คลายลง แต่จากการคาดการณ์ของหลายๆ สำนัก แรงงานในระบบยังมีความสุ่มเสี่ยงที่จะตกงานถึง 8 ล้านคนในปีนี้ปัจจุบันประเทศไทยมีประชากร 66.5 ล้านคน แบ่งเป็นผู้มีงานทำ 37.3 ล้านคน ผู้ว่างงาน 390000 คน และผู้รอฤดูกาล 490000 ล้านคน โดยคาดว่า ธุรกิจในภาคการขายส่ง-ปลีก การผลิต และโรงแรมจะมีความเสี่ยงการว่างงานสูงที่สุด
เปิด 3 อันดับแรก กิจการที่ใช้มาตรา 75 หยุดกิจการชั่วคราว กระทบแรงงานถูกพักงาน คาดปีนี้ คนว่างงานพุ่ง 8 ล้านคน
ว่างงาน,ตกงาน,โควิด-19,ถูกเลิกจ้าง,แรงงาน,โรงแรม,การผลิต,ข่าวทั่วไป